CELEX: 62011FN0132
Language: mt
Date: 2011-12-05 00:00:00
Title: Kawża F-132/11: Rikors ippreżentat fil- 5 ta’ Diċembru 2011 — ZZ vs Il-Kummissjoni

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/23
            
         Rikors ippreżentat fil-5 ta’ Diċembru 2011 — ZZ vs Il-Kummissjoni
   (Kawża F-132/11)
   2012/C 65/43
   Lingwa tal-kawża: it-Taljan
   
      Partijiet
   
   
      Rikorrenti: ZZ (rappreżentant: G. Cipressa, avukat)
   
      Konvenuta: Il-Kummissjoni Ewropea
   
      Suġġett
   
   L-annullament tad-deċiżjoni impliċita tal-Kummissjoni li tiċħad it-talba tar-rikorrent, l-ewwel nett, li tinformah bil-miktub dwar in-numru totali ta’ ġranet ta’ leave akkumulati fis-snin qabel l-2005 u akkumulati matul is-snin mill-2005 sal-2010, li għandu dritt għat-tgawdija tagħhom fid-data tal-applikazzjoni tat-talba tiegħu u n-numru ta’ ġranet ta’ leave li ser jiġu akkumulati favur tiegħu fl-aħħar tal-2010, it-tieni nett, biex jieħu dawn il-ġranet ta’ leave kollha u, it-tielet nett, sabiex jiġi indikat lilu raġunijiet eventwali ta’ impediment li minħabba fihom dawn l-applikazzjonijiet jistgħu jiġu rrifjutati.
   
      Talbiet tar-rikorrenti
   
   
               —
            
            
               jannulla d-deċiżjoni, li toriġina, jew li fi kwalunkwe każ tista’ tiġi attribwita lill-Kummissjoni, ta’ rifjut tad-diversi talbiet tar-rikorrent fl-applikazzjoni tal-25 ta’ Settembru 2010, mibgħuta lill-Awtorità tal-Ħatra;
            
         
               —
            
            
               jikkonstata li ma teżistix ex lege, jiġifieri l-annullament, tat-tnejn li huma, kemm quatenus opus est, tan-nota rreġistrata fit-28 ta’ Frar 2011 bir-referenza Ares(2011) 2l7354, li waslet lir-rikorrent mhux qabel mis-6 ta’ April 2011;
            
         
               —
            
            
               jannulla d-deċiżjoni, li toriġina mill-Kummissjoni, li tirrifjuta, irrispettivament mill-forma tar-rifjut, id-diversi talbiet tar-rikorrent magħmula fl-ilment tiegħu tal-25 ta’ April 2011;
            
         
               —
            
            
               jikkundanna lill-Kummissjoni għall-ispejjeż.